**ELŐTERJESZTÉS**

**A KÉPVISELŐ-TESTÜLET**

**2020. augusztus 31-i rendes ülésére**

**Előterjesztés**

**Sportpark pályázat megvalósítása**

**Meglévő sporteszközök áthelyezése**

A napirendet tárgyaló ülés dátuma: 2020.08.31

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

87/2016.(VIII.09.) Öh. határozat

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs, pályázati támogatásból valósul meg.

**4. Tényállás bemutatása:**

Az Önkormányzat 87/2016 (VIII.09.) Öh. számú határozatával döntött arról, hogya Nemzeti Szabadidős – Egészség Sportpark Programban részt vesz, és a Telki 723/1 hrsz. alatt elhelyezendő 70 m2 alapterületű 7 sporteszközös sportpark, illetve a Telki 1449 hrsz-on nyilvántartott ingatlanon elhelyezendő 70 m2 alapterületű 7 sporteszközös sportpark és 400 méteres futópálya megvalósítására pályázik. A pályázaton való részvételhez szükséges 50 % önerőt, azaz bruttó 8.890.000.- Ft ,-Ft-ot és a terep előkészítéshez szükséges költségeket a 2016. évi általános tartaléka terhére biztosítja.

A 2016.évben benyújtott pályázat elbírálásáról az elmúlt hetekben kaptunk értesítést, mely szerint az önkormányzat egy 70 m2 alapterületű 7 sporteszközös sportpark megvalósítási lehetőségét nyerte el.

A 723/1 hrsz.-ú ( a Muskátli utcai sportpark közvetlen szomszédságában lévő ) területen időközben- az Óvoda -Iskola Telkiben Alapítvány finanszírozásában sporteszközök kerültek elhelyezésre.

Ennek ellenére a terület elhelyezkedése ( közoktatási-köznevelési intézményekhez való közelsége okán ) az elnyert sportpark megvalósítása ezen a területen tűnik a legmegfelelőbbnek.

A hivatal elképzelése, hogy a jelenleg itt található eszközök és a gördeszka pálya mellett található kihasználatlan sporteszközöket áttelepítené az újonnan épült sportcsarnok közvetlen környezetébe, az épület Pipacs köz felé eső részére, és így az új sportparkot a 723/1 hrsz-ú ingatlanon valósítsa meg.

Telki, 2020. augusztus 26.

 Deltai Károly

 polgármester

**Határozati javaslat**

**Telki község**

**Képviselő-testülete**

**…/2020 (VIII. .) Önkormányzati határozata**

 **Sportpark pályázat megvalósítása**

**Meglévő sporteszközök áthelyezése**

Telki község Önkormányzatának Képviselő-testülete úgy határozott, hogy a Telki 723/1 hrsz-ú ingatlanon található az Óvoda-Iskola Telkiben Alapítvány anyagi hozzájárulásával megvalósított sporteszközöket, valamint a Telki 935/2 hrsz-ú ingatlanon található sporteszközöket áttelepíti a Telki 731/22 hrsz alatti ingatlanra a Sportcsarnok körüli zöldterületre.

A Nemzeti Szabadidős – Egészség Sportpark Program keretében megvalósítandó új sportparkot a Telki 723/1 hrsz-ú ingatlanon valósítsa meg.

Felelős: Polgármester

Határidő: azonnal